Ribe Stifts Adresseaviser, 1843-05-24
Blanding. En Duel mellem to Lokomotiver. "De forenede Staters Courrier, meddeler Følgende af et Brev fra Arkansas om et nyt Slags Duel, der endte paa en sørgelig Maade: "To Selskaber, af hvilke ethvert har udført en Deel af Jernbanen fra den røde Flod og fra Little Rock, kom i Strid. Oberst Stivers, Direktør for det ene Selskab, sagde til Dommer Chapin, Direktør for det andet, at det Lokomotiv, hvoraf han betjente sig til sin Deel af Banen, var ikke bedre end en Vogn, der blev trukken af gamle Heste. Denne Sammenligning blev af det andet Selskab betragtet som en saa alvorlig Fornærmelse, at den blev Gienstand for en Raadslagning, hvori man besluttede, at, naar Oberst Stivers ikke tog sin fornærmelige Hentydning tilbage, maatte man duellere. De fleste Medlemmer af det Kompagni, som denne repræsenterede, vægrede sig i Begyndelsen, for at befatte sig med denne Gjenstand, men bleve ophidsede af Andre og svarede tilsidst med en Resolution, hvori de understøttede deres Præsidents Paastand, idet de tillige stillede de bedste af deres Lokomotiver til hans Disposition, for at tilbyde Dommer Chapin og hans Selskabs Medlemmer en Udfordring: Lokomotiv mod Lokomotivn. Dette monstrøse Faktum klinger utroligt, dog ikke for dem, der kjende Beboerne der. Commercial Advertiser", en af New=Yorks bedste Journaler, borger tillige for dets Sandhed. Dommer Chapin med Selskab vare ikke saasnart bleven gjort bekjendt med Udfordringen førend de ogsaa strax modtoge den, og Direktionen stillede som Følge heraf eenstemmig alle Midler, hvorover den kunde raade, for at tilbagevise det foragtelige Angreb paa dens Ære, til sin Præsidents Disposition. Derfor indbod Dommer Chapin høflig Oberst Stivers til et Sammenstød af Lokomotiverne paa det Punkt, der danner Grændselinien mellem Grevskaberne Jackson og Benton. Nogle frygtsomme Actionærer og Venner af de interesserede Parter søgte at formaae Gouvernør Yell til at lægge sig derimellem; men han undskyldte sig med, at han nærede altfor megen personlig Agtelse for begge Kæmperne til at handle mod deres Villie; han erkyndigede sig nøje om Tiden, Duellen skulde finde Sted, for selv at bivaane dette interessante Skuespil og med egne Øine overbevise sig om Maskinernes Kraft, og Konduktørernes Duelighed. En umaadelig Menneskemasse havde begivet sig til Kamppladsen. Begge Selskabers Jngeniører søgte om at faae Lov til at deeltage i Kampen, men det negtedes dem af Præsidenterne, der selv vilde dirigere Lokomotiverne. Man blev enig om, at enhver skulde kjøre fra sin Station og at de, naar de vare komne paa et bestemt, 5 Mile fra det omtalte Punkt beliggende Sted, kunde forøge deres Hurtighed saameget, som de vilde. Naar begge Lokomotiver vare komne paa det bestemte Punkt, skulde en Kanon affyres, og deres Løb vare til den Tid saa lige, at begge Kanonskud næsten samtidig affyredes. Tilskuernes Spænding var nu paa det Høieste, dog bleve kun faa Væddemaal, tilbudte og antagne. 10 Minuter senere vare begge Lokomotiver med en Hurtighed af c. 40 (engl.) Miil i Timen forsvundne. Oberst Stivers slap, man siger tilfældig, al sin Damp ud. Chapin naaede i c. 15 Minuter Foreningspunktet. De tvende Lokomotiver stødte sammen, Oberst Stivers blev ødelagt og af hans Person var Jntet at finde undtagen sønderknuste Been, Blod og en Støvle. Chapin, som Sejerherre fortsatte sit Triumphtog tre Miil videre, indtil han atter ankom til Afgangspunktet, hvor hans Venner aflagde ham deres Lykønskninger. Han vil fremstille sig som Kandidat til Kongressen ved de næste Valg, og man tvivler ikke om at det vil lykkes ham at blive valgt.